《赪桐》
明代·沈天孙

朱萼疑看九月枫，繁枝又借峄阳桐。
丹须吐舌迎风艳，绛蜡笼纱照月空。
西域应分安石紫，寝宫可作麦英红。
绿珠宴罢归金谷，七尺珊瑚映水中。

作者简介：沈天孙（公元一五八0年至一六00年）[明]，字七襄，宣城人，洗懋学之女。生于明神宗万历八年，卒于万历二十八年，年二十一岁。明慧善读书，能为诗。天孙年十七，归屠隆子金枢，与隆女瑶瑟友善。瑶瑟既嫁，时时归宁，相与唱和。天孙卒末几，瑶瑟亦卒。天孙著有《留香草》四卷，《明史艺文志》传于世。